【戰況R5】威哥:呢隻只要跑得順 喘息就唔發出嚟
2024年04月07日 15:53
東網電視
更多新聞短片
第5場三班田草1200米,9駒角逐,潘頓匹「愛馬善」成為2倍半大熱,但拉士岳住頭衝,只得一席第3,至於近期回起的「加州」系,亦有14倍冷門「加州得力」在外欄殺上入Q;是場頭馬係威哥匹質新自購分子「綠族豐收」,此馬上回初出擺前走喘鳴輸2個幾馬位唔遠,到今次熱完身,全程跟內欄前列,直路拉出中檔即刻有反應,在港第2仗打開勝門,呢隻馬如果健康對辦,絕對係練者力追伍鵬志的衝冠要角!
贏到第46W、仍落後伍鵬志9場嘅呂健威,賽後話「綠族豐收」喺外地都有喘鳴,上場喘鳴落敗,但其實隻馬跑得順就唔會復發,如果啲喘鳴馬晨操都好大聲就會有影響,但「綠族豐收」晨操就冇咩聲。「綠族豐收」今場贏1200米,暫時都會跑住1200米先,但隻馬之後應該可以跑長啲。
第5場賽果:1-4-3-2
二重彩賽果:1-4(最後賠率59)